ভারতীয় স্বাধীনতা আইন, ১৯৪৭
১৯৪৭ সালের ভারতীয় স্বাধীনতা আইন, ১৯৪৭ (১৯৪৭ সি. ৩০ (১০ এবং ১১ জিও. ৬.)) হল যুক্তরাজ্যের সংসদের একটি আইন, যার ফলে বিভক্ত ব্রিটিশ ভারত দুটি নতুন অধিরাজ্য ভারত এবং পাকিস্তানে পরিণত হয়েছে। ১৯৪৭ সালের ১৮ই জুলাই এই আইনটি রাজকীয় সম্মতি পেয়েছিল, এবং এইভাবে ১৯৪৭ সালে ভারত ও পাকিস্তান (তখন পূর্ব ও পশ্চিম পাকিস্তান, এখন বাংলাদেশ ও পাকিস্তান) অঞ্চল তৈরি হয়। ভারতীয় জাতীয় কংগ্রেস,মুসলিম লীগ, এবং শিখ সম্প্রদায়ের আইনসভার প্রতিনিধিরা লুই মাউন্টব্যাটেনের সাথে একটি চুক্তি করেছিলেন, যেটি ৩রা জুন পরিকল্পনা বা মাউন্টব্যাটেন পরিকল্পনা নামে পরিচিত। এই পরিকল্পনাটি ছিল স্বাধীনতার জন্য শেষ পরিকল্পনা।